એનો બોયફ્રેંડ પહેલે થી જ દૂર કોઈ નાનકડા ગામ ની ટિકિટ લઈને તૈયાર જ હતો. પણ, બે દિવસ પહેલા સૌથી ઉત્સાહિત રહેલી આશિયાના ના ચહેરા પર એ ઉત્સાહ હવે દેખાતો ન હતો. એના બોયફ્રેંડ એ એનો હાથ પકડી લીધો. એ જેમ જેમ સ્ટેશન ના પ્લૅટફૉર્મ તરફ ચાલે તેમ તેમ એનું દિલ ભારે ભારે લાગે. એક પ્રેમ મેળવવાની જીદ માં દુનિયા નો સૌથી મોટો પ્રેમ ગુમાવવાનો વારો આવે એવું હતું. આંખ માથીઆંસુ નિકળી રહ્યા હતા. આવતી ટ્રેન એને એના બધા જ નજીક ના માણસો(એના માબાપ, એના સંબંધીઓ) એ એને સદાય માટે કોઈ દૂર જગ્યા એ લઈ જશે એનો એહસાસ થતો હતો. રેલ્વે સ્ટેશન પર ચાલતું કામ ચાલતું હોવાને લીધે “આગળ વધવું નહીં” એના પોસ્ટર લાગેલા હતા, જે એના “ના જવાની” સંકેત આપી રહ્યું હતું.